*Projekts*

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr.  . §)

**Grozījumi Ministru kabineta 2010. gada 21. decembra** **noteikumos Nr. 1171 "Noteikumi par Latvijas ūdeņu izmantošanas kārtību**

**un kuģošanas režīmu tajos"**

Izdoti saskaņā ar Jūrlietu pārvaldes un

jūras drošības likuma 7. panta otro daļu

Izdarīt Ministru kabineta 2010. gada 21. decembra noteikumos Nr. 1171 "Noteikumi par Latvijas ūdeņu izmantošanas kārtību un kuģošanas režīmu tajos" (Latvijas Vēstnesis, 2011, 3., 127. nr.; 2012, 19. nr.; 2016, 44., 129. nr.) šādus grozījumus:

1. Aizstāt visā tekstā:

1.1. vārdus "valsts akciju sabiedrība "Latvijas Jūras administrācija"" ar vārdiem "Latvijas Jūras administrācija";

1.2. vārdus "Nacionālo bruņoto spēku Jūras spēku flotiles" ar vārdiem "Nacionālo bruņoto spēku Jūras spēku";

1.3. vārdus "Valsts vides dienesta Jūras un iekšējo ūdeņu pārvalde" (attiecīgā locījumā) ar vārdiem "Valsts vides dienests" (attiecīgā locījumā);

1.4. vārdus "Valsts kultūras pieminekļu aizsardzības inspekcijas" ar vārdiem "Nacionālā kultūras mantojuma pārvaldes".

2. Izteikt 24. punkta otro teikumu šādā redakcijā:

"Reizē ar jūras drošības un navigācijas informāciju koordinācijas centrs izziņo Vides aizsardzības un reģionālās attīstības ministrijas vai Valsts vides dienesta iesniegto paziņojumu par rajonu, kur kuģiem nevajadzētu uzņemt balasta ūdeni, kā arī Latvijas Vides, ģeoloģijas un meteoroloģijas centra sagatavotās laika ziņas un vētras brīdinājumus, bet ledus navigācijas periodā – arī operatīvo informāciju par ledus apstākļiem."

3. Papildināt noteikumus ar 24.3 punktu šādā redakcijā:

"24.3 Krasta apsardze apmainās ar citām Eiropas Savienības dalībvalstu kompetentajām iestādēm ar informāciju, kas saistīta ar jūras negadījumu vai incidentu, izmantojot Eiropas Savienības sistēmu apmaiņai ar kuģošanas informāciju (Eiropas Savienības *SafeSeaNet* sistēma) un ievērojot Eiropas Jūras drošības aģentūras (EMSA) vadlīnijas. Informācija, kas saistīta ar jūras negadījumu vai incidentu, ir ziņojumi par:

24.3 1. incidentiem (SITREP);

24.3 2. piesārņojumu (POLREP);

24.3 3. dreifējošiem konteineriem vai citiem kuģošanas drošībai bīstamiem objektiem (LOST AND FOUND OBJECTS);

24.3 4. neizpildītām informēšanas un ziņošanas prasībām (FAILED NOTIFICATION);

24.3 5. kuģu kustības sistēmu un kuģu satiksmes dienesta noteikumu pārkāpumu (VTS RULES INFRINGEMENT);

24.3 6. ienākšanas aizliegumu (BANNED SHIP);

24.3 7. apdrošināšanas vai cita finansiālā nodrošinājuma dokumentu neesamību (INSURANCE FAILURE);

24.3 8. loču vai ostas pārvaldes amatpersonu ziņotajām nepilnībām (PILOT OR PORT);

24.3 9. atkritumiem (WASTE);

24.3 10. citiem brīdinājumiem (OTHERS)."

Ministru prezidents A. K. Kariņš

Satiksmes ministrs T. Linkaits

Iesniedzējs:

satiksmes ministrs T. Linkaits

Vīza:

valsts sekretāre I. Stepanova